UAC ปิดดีลโอนหุ้น “UAPC” ให้ ICAP-SIRA ตามนัด 70%
UAC เสิร์ฟข่าวดี! ประกาศปิดดีลโอนหุ้น “UAPC” สัดส่วน 70% ให้ ICAP-SIRA สำเร็จ
UAC เสิร์ฟข่าวดี! ประกาศปิดดีลโอนหุ้น “UAPC” สัดส่วน 70% ให้ ICAP-SIRA สำเร็จ
28 มี.ค. 2566

นายกิตติ ชีวะเกตุ ประธานกรรมการบริหาร พร้อมด้วย นายชัชพล ประสพโชค ประธานเจ้าหน้าที่บริหาร และกรรมการผู้จัดการ บริษัท ยูเอซี โกลบอล จำกัด (มหาชน) หรือ UAC ร่วมด้วย Mr. Fabio Esposito, Mr. Marco Medini และ Mr. Luca Vianelli ผู้บริหารกลุ่ม ICAP-SIRA จากประเทศอิตาลี เข้าทำสัญญาการโอนหุ้นบริษัท ยูเอซี แอ็ดวานซ์ โพลิเมอร์ แอนด์ เคมิคัลส์ จำกัด (UAPC)
โดยกลุ่ม ICAP-SIRA เข้าถือหุ้น UAPC ในสัดส่วนร้อยละ 70 ของทุนจดทะเบียนซึ่งได้มีการเพิ่มทุนเป็น 390 ล้านบาท จากเดิม 180 ล้านบาท ส่งผลให้ UAC จะรับรู้ส่วนแบ่งกำไรจากผลการดำเนินงานของ UAPC ในฐานะบริษัทร่วม ตั้งแต่วันที่ 24 มีนาคม 2566 เป็นต้นไป โดยความสำเร็จดังกล่าวตอกย้ำถึงการสร้าง Strategic Partner กับผู้ประกอบการระดับชั้นนำของโลก อีกทั้งยังเพิ่มสภาพคล่องและศักยภาพในการขยายธุรกิจของทั้ง UAC และ UAPC ซึ่งสอดรับการตอบโจทย์กับแผนการขยายการลงทุนในอนาคต